Gelombang kegravitian

Gelombang kegravitian ialah riak dalam kelengkungan ruang masa yang dijana dalam interaksi kegravitian tertentu dan merambat sebagai gelombang keluar dari sumbernya pada kelajuan cahaya. Kemungkinan ini dibincangkan pada tahun 1893 oleh Oliver Heaviside yang menggunakan analogi antara hukum kuasa dua songsang dalam kegravitian dan elektrik.Heaviside O. A gravitational and electromagnetic analogy,Electromagnetic Theory, 1893, vol.1 455–466 Appendix B Pada tahun 1905, Henri Poincaré mula-mula mencadangkan gelombang kegravitian (ondes gravifiques) berpunca dari jasad dan merembat pada kelajuan cahaya sebagaimana diperlukan oleh transformasi Lorentz.(PDF) Membres de l'Académie des sciences depuis sa création : Henri Poincare. Sur la dynamique de l' electron.  Note de H. Poincaré. C.R. T.140 (1905) 1504–1508. Diramalkan pada tahun 1916 oleh Albert Einstein berdasarkan teori kerelatifan umum,The Detection of Gravitational Waves using LIGO, B. Barish gelombang kegravitian mengangkut tenaga sebagai sinaran kegravitian, suatu bentuk tenaga sinaran yang serupa dengan sinaran elektromagnetik. Hukum graviti semesta Newton, sebahagian daripada mekanik klasik, tidak menyediakan kewujudannya, memandangkan hukum itu berasaskan pada anggapan bahawa interaksi fizikal merambat pada kelajuan yang tak terbatas-menunjukkan salah satu cara kaedah fizik klasik tidak dapat menerangkan fenomena yang berkaitan dengan relativiti.  

Astronomi gelombang graviti ialah cabang astronomi cerapan yang menggunakan gelombang kegravitian untuk mengumpul data pemerhatian mengenai sumber-sumber gelombang kegravitian yang dapat dikesan seperti sistem bintang binari yang terdiri daripada kerdil putih, bintang neutron, dan lubang hitam; dan peristiwa-peristiwa seperti supernova, dan pembentukan awal semesta tidak lama selepas Letupan Besar.

Pada 11 Februari 2016, Kerjasama Saintifik Virgo dan LIGO mengumumkan bahawa mereka telah membuat pemerhatian pertama gelombang kegravitian. Pemerhatian itu sendiri dibuat pada 14 September 2015, menggunakan pengesan Advanced LIGO. Gelombang kegravitian berasal dari sepasang lubang hitam yang menggabung. Selepas pengumuman awal, instrumen LIGO mengesan dua lagi pengesahan, dan satu peristiwa gelombang kegravitian yang berpotensi. Pada Ogos 2017, kedua-dua instrumen LIGO, dan instrumen Virgo, memerhatikan gelombang kegravitian keempat dari penggabungan lubang hitam, dan gelombang kegravitian kelima daripada penggabungan bintang neutron binari. Beberapa pengesan gelombang kegravitian yang lain dirancang atau sedang dalam pembinaan.

Pada tahun 2017, Hadiah Nobel dalam Fizik telah dianugerahkan kepada Rainer Weiss, Kip Thorne dan Barry Barish untuk peranan mereka dalam mengesan gelombang kegravitian.

 Lihat juga 

 Anti graviti
 Medan graviti
 Gravitomagnetisme
 Graviton 
 Daya pasang surut

 Rujukan 

 Bacaan lanjut 
 Bartusiak, Marcia. Einstein's Unfinished Symphony.  Washington, DC: Joseph Henry Press, 2000.

 Landau, L. D. and Lifshitz, E. M., The Classical Theory of Fields (Pergamon Press), 1987.

 Peter Saulson, Fundamentals of Interferometric Gravitational Wave Detectors, World Scientific, 1994.


 Bibliografi 
 Berry, Michael, Principles of Сosmology and Gravitation (Adam Hilger, Philadelphia, 1989). 
 Collins, Harry, Gravity's Shadow: The Search for Gravitational Waves, University of Chicago Press, 2004.
 P. J. E. Peebles, Principles of Physical Cosmology (Princeton University Press, Princeton, 1993). .
 Wheeler, John Archibald and Ciufolini, Ignazio, Gravitation and Inertia (Princeton University Press, Princeton, 1995). .
 Woolf, Harry, ed., Some Strangeness in the Proportion (Addison–Wesley, Reading, Massachusetts, 1980). .

 Pautan luar 

 Laser Interferometer Gravitational Wave Observatory. LIGO Laboratory, operated by the California Institute of Technology and the Massachusetts Institute of Technology
 Gravitational Waves −Collected articles at Nature Journal
 Gravitational Waves -Collected articles Scientific American
 Video (94:34) – Scientific Talk on Discovery, Barry Barish, CERN (11 February 2016)

Kategori: bintang binari
Kategori: Lubang hitam
Kategori: Kesan kegravitian 

Kategori: Masalah yang tidak diselesaikan dalam fizik